ΓΡΑΠΤΗ ΕΡΩΤΗΣΗ E-3758/02

υποβολή: Miquel Mayol i Raynal (Verts/ALE) προς την Επιτροπή

(23 Δεκεμβρίου 2002)

Θέμα: Πρόγραμμα για την εκτροπή τμήματος τωνδάτων του Ροδανού

Η κυβέρνηση της Αυτόνομης κοινότητας της Καταλωνίας, αντιλαμβανόμενη καθυστερημένα ότι το λεγόμενο Εθνικό Υδρολογικό Σχέδιο της κυβέρνησης του Βασιλείου της Ισπανίας θα έχει καταστροφικές επιπτώσεις στην λεκάνη του Έβρου και δη στο δέλτα του ποταμού, ενέκρινε το σχέδιο της επέκτασης του καναλιού που φέρνει τα νερά του νερά του Ροδανού μέχρι την πρωτεύουσα του Λανγκεντόκ-Ρουσιγιόν, μέσω αγωγού μήκους 516 χλμ. από το Μονπελιέ μέχρι το Καμπροντόν.

Ο όγκος του νερού που θα μεταφέρεται με τον τρόπο αυτό θα είναι περίπου 473 κυβικά εκατόμετρα ετησίως, πράγμα που, κατά την κυβέρνηση της Καταλωνίας, θα επέτρεπε την μείωση από 1 050 σε 577 εκατόμετρα τηνδροληψία από την λεκάνη του Έβρου.

Το εν λόγω σχέδιο προβλέπει την προέκταση του αγωγού αυτού μέχρι τις Αυτόνομες Περιφέρειες της Βαλένθια και της Μούρθια, ήτοι κατά περισσότερα από 1 000 χλμ.

Εκτιμά η Επιτροπή ότι το σχέδιο αυτό μεταφοράς τωνδάτων από τηνδρογραφική περιοχή του Ροδανού σε αυτή του Έβρου και ακόμη πιο μακριά είναι σύμφωνο αφ' ενός, με μια βιώσιμη πολιτική διαχείρισης τωνδάτων και, αφ' ετέρου, με την οδηγία 2000/60/ΕΚ(1) του Ευρωπαϊκού Κοινοβουλίου και του Συμβουλίου της 23ης Οκτωβρίου 2000, η οποία καθορίζει ένα κοινοτικό πλαίσιο δράσης επί θεμάτων διαχείρισης τωνδάτων·

(1) ΕΕ L 327 της 22.12.2000, σελ. 1.

Απάντηση της κας Wallstrm εξ ονόματος της Επιτροπής

(27 Φεβρουαρίου 2003)

Η Επιτροπή κατ' αρχήν θεωρεί ότι τα προβλήματα που αναφέρονται στα ύδατα θα πρέπει να αντιμετωπίζονται στην πηγή. Οι αρχές της αειφόρου ανάπτυξης και της αντιμετώπισης των περιβαλλοντικών προβλημάτων στην πηγή περιέχονται στη συνθήκη ΕΚ και αποτελούν έναν από τους πυλώνες της οδηγίας για 2000/60/ΕΚ του Κοινοβουλίου και του Συμβουλίου, της 23ης Οκτωβρίου 2000, για τη θέσπιση πλαισίου κοινοτικής δράσης στον τομέα της πολιτικής τωνδάτων, εφεξής οδηγία πλαίσιο για τα ύδατα.

Στην εν λόγω οδηγία πλαίσιο για τα ύδατα προβλέπεταιποχρέωση των κρατών μελών για αντιμετώπιση τωνδατικών προβλημάτων τους σε κοινές λεκάνες απορροής ποταμών, όχι όμως κατ' ανάγκη και μεγάλης κλίμακας μεταφοράδάτων μεταξύ λεκανών απορροής ποταμών.

Εφόσον τα επιμέρους έργα τηρούν τους κείμενους περιβαλλοντικούς στόχους, η οδηγία πλαίσιο για τα ύδατα δεν απαγορεύει καθόλου ανάλογες λύσεις. Πρέπει, ωστόσο, να συμμορφούνται με τιςποχρεώσεις της οδηγίας. Σε αυτές περιλαμβάνεται η επίτευξη των περιβαλλοντικών στόχων, η παροχή επαρκών ποσοτήτων στα ύδατα που προορίζονται για άντληση/εκτροπή ώστε να εξασφαλίζεται καλή οικολογική κατάσταση, τήρηση της αρχής κόστους-ανάκτησης, καθώς και άλλων κοινοτικών νομοθετικών μέτρων, όπως οι οδηγίες για τα πτηνά(1), τα ενδιαιτήματα (οικοτόπους)(2) και για την εκτίμηση των περιβαλλοντικών επιπτώσεων(3) όσον αφορά την κατασκευή της μεταφοράς.

Αναφορικά με την ενδεχόμενη μεταφοράδάτων από τον Ροδανό στη Βαρκελώνη, σημειώνεται ότι, όπως προκύπτει από τις πληροφορίες που έλαβε η Επιτροπή, το έργο βρίσκεται ακόμα σε προκαταρκτικό στάδιο συζητήσεων. Ως σχετικές πληροφορίες η Επιτροπή έχει λάβει μόνο την προκαταρκτική συμφωνία της περιφερειακής κυβέρνησης της Καταλονίας (Acord de Govern) σχετικά με την εκπόνηση μελέτης έργου επί του θέματος. Κατά συνέπεια, η Επιτροπή δεν μπορεί επί του παρόντος να προβεί σε συγκεκριμένη αξιολόγηση του πιθανού αντίκτυπου που θα έχει το έργο Ροδανός-Βαρκελώνη.

(1) Οδηγία 79/409/ΕΟΚ του Συμβουλίου της 2ας Απριλίου 1979 περί της διατηρήσεως των αγρίων πτηνών, ΕΕ L 103 της 25.4.1979.

(2) Οδηγία 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας, ΕΕ L 206 της 22.7.1992.

(3) Οδηγία 97/11/ΕΚ του Συμβουλίου της 3ης Μαρτίου 1997 περί τροποποιήσεως της οδηγίας 85/337/ΕΟΚ για την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον, ΕΕ L 73 της 14.3.1997.